open-index/open-wikipedia-markdown huggingface dataset:
Дворец Шандор

**Дворецот Шандор**() — дворец кој се наоѓа во Будимпешта, Унгарија.

Дворецот е официјалната резиденција на Претседателот на Унгарија, и седиштето на кабинетот на претседателот, и како седиште функционира од 2003 година. Дворецот Шандор е 37-та најголема палата во денешна Унгарија.

Палатата се наоѓа на плоштадот Св. Ѓорѓи во Будим, веднаш северно од комплексот Буда, кој бил поранешна резиденција на кралевите и гувернерите на Унгарија.

## Историја
### 19 век

Оригиналната палата во неокласичен стил со изградба започнала околу 1803 година, а завршила околу 1806 година. Грофот Винсент Шандор наредил да биде изграден дворецот, според кој е и именуван. Грофот бил филозоф и аристократ во Австроунгарија. Неговиот син Морик Шандор бил попознат во Будимпешта и Виена, како акробатски играч.

Потоа дворецот му припаднал на надвојводата Албрехт, царски гувернер на Унгарија, до неуспешната Унгарска револуција од 1848 година. Потоа палатата и нејзините соседни згради биле користени како владини канцеларии.

### Премиери

Најпрестижниот станар во дворецот бил унгарскиот премиер Ѓула Андраши, кој во 1867 година го доделил за унгарската влада од семејството Палавицини. Подоцна тој добил и сопственост над палатата како свој имот.

Андраши ја реновирал зградата, која во тоа време имала голема потреба од реконструкција, со помош на архитект Миклош Ибл. Тој го реновирал приземјето и го користел како негова канцеларија, додека првиот кат станал негова резиденција.

Во палатата живееле деветнаесет унгарски премиери, при што секој објект се адаптирал по сопствен вкус.

### Уништување во Втората светска војна

Откако Унгарија станала независна во 1919 година, дворецот продолжил да биде дом на премиерот до Втората светска војна. Во 1941 година, за време на војната, Пал Телеки извршил самоубиство во палатата.

Помалку од четири години подоцна, сојузничките авиони го бомбардирале регионот, а зградата останала во урнатини. Иако урнатините не станале жртва на булдожерите, дворецот останал запоставен до Револуциите од 1989 година.

### Реставрација

По промената од комунистичкиот политички систем во Унгарија во 1989 година, и благодарение на еден посветен тим на реставрација, покривот бил подигнат над урнатините и ѕидовите биле изградени. Со текот на годините, дворецот постепено бил изграден и неговата слава му била вратена, а самиот ентериер бил реновиран во 2002 година. Поголемиот дел од мебелот и предметите се копии на оригиналите што биле уништени.

Реставрацијата била спроведена врз основа на оригиналните планови, обновени во 1983 година и деталната историја според современите мапи.
 
## Наводи

## Надворешни врски

Категорија:Кралски резиденции во Унгарија
Категорија:Згради и градби во Будимпешта
Федора (филм од 1978)

**Федора** - германско-француски филм од 1978 година, во режија на Били Вајлдер. Главните улоги ги толкуваат: Вилијам Холден, Марта Келер, Хилдегард Кнеф, Хосе Ферер, Марио Адорф, Мајкл Јорк и Хенри Фонда.

## Содржина
Во Париз е изложено телото на славната глумица Федора (ја игра Келер), која извршила самоубиство фрлајќи се под возот. Американскиот продуцент Бери Детвајлер (го игра Холден) е присутен таму и започнува да се сеќава на својата средба со Федора: Во деновите на најголемата слава на Федора, Бери, како младо момче, имал кратка љубовна врска со неа. Многу години подоцна, во улогата на филмски продуцент, тој доаѓа на островот Крф, со намера да ја убеди Федора да глуми во филмската адаптација на „Ана Каренина“. Во екот на најголемата слава, Федора се повлекла од филмската кариера и продолжила да живее изолирана од светот. На Крф, Бери има големи тешкотии да стапи во контакт со Федора, која е затворена во една вила, под строгиот надзор на една стара грофица и на докторот Вандо (го игра Ферер). Најпосле, тој успева да се сретне со Федора, која му кажува дека ја дрогираат и дека ја чуваат во домашен притвор. Еден ден, тој оди во вилата која ја наоѓа испразнета и дознава дека Федора заминала во Париз. Дури по нејзината смрт, Бери ја дознава вистината за Федора: Причината за повлекувањето на Федора од филмот била неуспешната пластична операција која ѝ оставила голема лузна на лицето. Подоцна, кога претседателот на Академијата за филм (го игра Фонда) дошол на Крф за да ѝ го врачи „Оскарот“ за животно дело, Федора добила идеја да изврши замена на идентитетот со својата ќерка (ја игра Келер). Оттогаш, ќерката на Федора ја продолжила филмската кариера и ја вратила старата слава, но при снимањето на еден филм, таа се вљубила во младиот глумец Мајкл Јорк (се игра самиот себеси). Тогаш, ќерката западнала во психички проблеми и се заканувала дека ќе ја открие тајната дека таа не е вистинската Федора. Една вечер, во миг на психичко растројство, ќерката на Федора се фрлила под возот, а нејзината мајка одлучува да ја објави лажната вест за смртта на славната Федора.

## Наводи

Категорија:Германски филмови
Категорија:Филмови на англиски јазик
Категорија:Филмови од 1978 година
Категорија:Француски филмови
Категорија:Филмови на Били Вајлдер
Категорија:Филмови со Вилијам Холден
Категорија:Филмови со Марта Келер
Категорија:Филмови со Хосе Ферер
Категорија:Филмови со Мајкл Јорк
Категорија:Филмови со Хенри Фонда
Клеман Лангле

**Клеман Лангле** (; роден на 17 јуни 1995, во ) – француски фудбалер, играч од одбраната на Атлетико Мадрид.

## Животопис

## Клупска кариера
### Нанси (2013-2017)
Својот прв професионален договор Клеман Лангле го потпишал во сезоната 2013-14 и веќе од следната сезона станал неопходен играч на одбраната на Нанси-Лорен.

Во сезоната 2015-2016, Лангле одиграл 34 натпревари за Нанси кој ја освоил титулата во втората лига. Својот прв гол го постигнал на 29 јануари 2016 година

Во првата половина на сезоната 2016-17, 18 пати бил во почетната постава на Нанси во Лига 1.

### Севиља
На 4 јануари 2017 година, Лангле се преселил, потпишал договор до 2021 година со Севиља. Трансферот изнесувал 5 милиони евра . Бил донесен да го замени сонародникот Тимоте Колоџејчак, кој преминал во Борусија Менхенгладбах.

За Андалусијците дебитирал на осум дена подоцна, на мечот од осминафиналето на кралскиот куп на Шпанија со Реал Мадрид кој завршил нерешено 3-3 (елиминирани со вкупен резултат 6-3) .

### Барселона
На 12 јули 2018 година, Лангле се преселил во Барселона, откако *Блауграна* ја активирала откупната клаузула на играчот во вредност од 35 милиони евра.

## Наводи

## Надворешни врски

*France profile  at FFF

Категорија:Живи луѓе
Категорија:Француски фудбалери
Категорија:Фудбалери на ФК Нанси
Категорија:Фудбалери на ФК Севиља
Категорија:Фудбалери на ФК Барселона
Категорија:Фудбалери на ФК Тотенхем
Категорија:Фудбалери на ФК Астон Вила
Категорија:Фудбалери на ФК Атлетико Мадрид
Виви (езеро)

**Виви** () – езеро на реката Виви во југозападниот дел на висорамнината Путорана во Русија. Езерото се наоѓа во Сибир, административно му припаѓа на Евенкскиот Округ и Краснојарската Област. Тоа е типично речно езеро, долго 86 км, широко до 5 км, а неговата површина изнесува 229 км2.

Езерото има издолжен облик, а неговите брегови се обраснати со шума ариш. Езерото Виви сè уште е слабо истражено. На пример, непозната е неговата максимална длабочина. Истата се проценува на 80 до 200 м.

Подрачјето на Сибир е ретко населено, таков е случајот и со езерото на чии брегови нема постојани населби. Езерото е познато како географско средиште на Русија. Центарот е обележен со споменик висок 7 метри, кој е подигнат во август 1992 година. Во близина е уште поголем крст кој му е посветен на свети Сергеј Радонежски.

## Надворешни врски
* Географско средиште на Русија

## Наводи

Категорија:Езера во азискиот дел на Русија
Категорија:Географски центри
Љубомир Вељковиќ

**Љубомир Вељковиќ - Раф** (,  - , ) — македонски новинар.

## Животопис
Вењковиќ е роден во Скопје во 1943 година. Кариерата ја започнал на Втората програма на Македонското Радио во 70те години на XX век, а најдолго, сè до заминувањето од Радиото, работел во внатрешно-политичката редакција, како собраниски известувач. Ја работел респектибилната серија од емисии „Вие и претседателот на градот“ во која на прашања од скопјани одговарал градскиот татко.
Како завршен правник, кариерата ја продолжил во Општина Центар во Соборот на општините, а сè до пензионирањето активно се ангажирашел во заштитата на човековата околина.
Починал во Скопје на 19 мај 2018 година.

## Наводи

Категорија:Македонски новинари
Категорија:Луѓе од Скопје
Овоштарник

**Овоштарник** — место засадено со овошни дрва, односно тоа е замјоделска површина каде постои намерно садење дрвја или грмушки, кои се одгледуваат за производство на храна. Овоштарниците содржат дрвја за производство на овошје или јаткасти плодови, кои генерално се одгледуваат за комерцијално производство. Овоштарниците понекогаш се појавуваат и во големите градини, каде што служат естетска, покрај производствената цел. Овошната градина обично е синоним за овоштарник, иако е поставена на помало некомерцијално ниво и може да има поголема застапеност на грмушки на бобинки (шумски плодови) во однос на овошните дрвја. Овоштарниците во умерените климатски зони се уредени во дрворедна мрежа, со косена трева или со гола обработена почва што го олеснува собирањето зрелите плодови на овошјето. Обработката на овоштарниците подразбира орање, кастрење, заштита на дрвјата од инсекти и болести, берба, а посебен метод за размножување и модифицирање на овошните дрва во овоштарството е калемењето.

## Галерија

File:Крушови дрвја во Сирково 01.jpg|Овоштарник со крушови дрвја во Сирково, Македонија
File:Крушови дрвја во Сирково 02.jpg|Овоштарник со крушови дрвја во Сирково, Македонија
File:Цреши МК 02.jpg|Овоштарник со црешови дрвја во Сирково, Македонија
File:Цреши МК 10.jpg|Овоштарник со црешови дрвја во Сирково, Македонија
File:Овоштарник со праски.jpg|Овоштарник со праскови дрвја во Сирково, Македонија
File:Јаболкница село Љубојно.jpg|Овоштарник со јаболкови дрвја во Љубојно, Македонија
File:Јаболков овоштарник во село Колешино.jpg|Овоштарник со јаболкови дрвја во Колешино, Македонија
File:Лескови насади (Сирково) 01.jpg|Ново подигнат овоштарник со лескови (лешникови) насади во Сирково, Македонија


## Наводи


Категорија:Овошје
Категорија:Земјоделство
Категорија:Овошни дрва
Оревест плод

**Оревест плод** или **јаткаст плод** — плод составен од јадлива тврда школка (лушпа) и семе, што е за јадење. Во општа употреба, широк спектар на сушени семиња се нарекуваат оревести плодови, но во ботаничка смисла "орев" значи дека школка (лушпата) не се отвора за ослободување на семето (делумно). Поимот „орев“ во поширока смисла на вкавите плодови на одредени јазици честопати бара парафрази, бидејќи зборот е двосмислен.

Во оревести плодови се вбројуваат: оревите (во потесна смисла), костените, лешниците, желадите, бадемите, ф'стаците, индиски ореви, а во широка смисла пред сè поради прехранбените и кулинарско-комерцијалните практики се вбројуваат и кикиритките иако тие се зеленчук. Самите оревести плодови растат на дрвја, и затоа се сметаат за плодови, а не за семки.

Повеќето семиња доаѓаат од плодови кои природно се ослободуваат од лушпата, за разлика од оревестите плодови како што се лешниците, костените и желадите, кои имаат тврди школка и потекнуваат од соединет јајчник. Општата и изворна употреба на поимот е помалку ограничена, а многу оревести плодови (во кулинарна смисла), како што се бадеми, пекан, ф'стаци, ореви и бразилски ореви, не се ореви во ботанички поглед. Вообичаената употреба на поимот често се однесува на какво било тврда лушпа, јадливо (јаткасто) јадро како јатка.

Земјоделското производство на оревестите плодови подразбира намерно организирано одгледување на дрвата на кои растат оревестите плодови насадени во овоштарници.

## Галерија

Податотека:Walnut03.jpg|Орев
File:Chestnut03.jpg|Костен
File:Hazelnuts.jpg|Лешници
File:Acorns small to large.jpg|Желади
File:Млади плодови од орев.jpg|Млади плодови од орев на гранка


## Наводи

Категорија:Јадливи оревести плодови и семки
Категорија:Растителна морфологија
Категорија:Размножување на растенијата
Категорија:Овошје
Категорија:Веганска кујна
Категорија:Вегетаријанска кујна
Категорија:Божиќна кујна
Долина на гејзирите

мини|десно|300п|<center>Долината на гејзирите, 2006</center>
[мини|upright|Советска [поштенска марка од 1966 година]]
**Долина на гејзирите** – гејзирско поле на полуостровот Камчатка у Русија. Во овој басен, долг 6 км, се наоѓаат 90 гејзири и многу извори на топла вода, претежно на левата страна од реката Гејзернаја. Во близина е и вулканот Кихпињич. Температурата на

Целата оваа област му припаѓа на природниот резерват Кроноцки, кој е дел од Светското наследство по заштита на УНЕСКО. На овој непристапен терен може да му се пријде само со хеликоптер. Ги открила научничката Татјана Устинова во 1941 година. На 9 јуни 2007 година, река од кал покрила две третини од гејзирското поле и уништило некои од гејзирите. Најпознатиот гејзир од ова подрачје, „Великан“, активен е и денес.

Долината ја посетуваат околу 3 000 туристи годишно.

## Наводи

## Надворешни врски

* http://valleyofgeysers.com
* Веб-камера 
* Мапа на Долината на гејзирите и скица на одроните 
* Опис на Долината на гејзирите на официјалното семрежно место на природниот резерват Кроноцки 
* Одрон од земја ја затрупал Долината на гејзирите  на *NASA Earth Observatory*
* Google Earth модел на Долината на гејзирите  – фотографии, снимки, мапи, скици, анимација на одронот

Категорија:Гејзири
Категорија:Гејзири во Русија
Категорија:Камчатски Крај
Паштицада

мини|Паштицада
**Паштицада **е традиционално и репрезантативно јадење кое се спрема од говедски бут во специјален сос и е мошне омилено јадење во Хрватска. Често се нарекува и далматинска паштицада, бидејќи потекнува од Далмација. Во Далмација, секое семејство и секој регион има свој рецепт за ова празнично јадење. За да се направи, потребна е долга подготовка: прво, месото се  шпикува со лук, каранфилче, морков и сланина, потоа се маринира т.е. се остава да отстои преку ноќ (најмалку), во оцет разблажен со вода и вино. Потоа маринираното говедско месо се динста полека, заедно со кромид, лук, корен од магдонос, морско оревче, сливи, сос од домати со додавање на вода и вино (прошек). Динстањето може да трае и до 5 часа што зависи од месото. По готвењето, зеленчукот се пасира и се меша во сосот. Во Далмација, тоа е оброк кој се подготвува за важни празници, вклучувајќи свадби. Обично се служи со њоки или домашни тестенини.

Потеклото на паштицада не е познато, но се претпоставува дека е поврзано со варијанти на слични јадења од Грција, источна Италија, па дури и од јужна Франција. Далматинската паштицада има многу сличности со француското јадење дауб, иако не се знае дали тие имаат заедничко потекло. Најстариот запишан рецепт е од Дубровник, и датира од XV век. Во далматинското село Велико Брдо, на подножјето на Биоково, над крајбрежниот град Макарска, традиционално се служи паштицада на 30 септември за одбележување на денот на Свети Јероним, светецот-заштитник на селото.

## Надворешни врски

* Рецепт coolinarka
* Рецепт на recepti.hr

Категорија:Хрватска кујна
Категорија:Зборови што ги нема во ТРМЈ
Оревњача

мини|313x313пкс|Оревњача
**Оревњача **е хрватски традиционален колач, кој обично се прави за време на празници, како Божиќ, Велигден, за свадби или други свечени прилики.
## Подготовка
Колачот се подготвува така што замесува тесто со квасец, млеко и шеќер, кое откако ќе отстои се расукува во потенка кора. Се премачкува со фил кој се прави од мелени ореви, млеко засладено со мед или шеќер, цимет, корка од лимон, рум, а потоа се витка во форма на ролат. Ролатот може да се остави во права форма или да се свитка во форма на потковица, или да се даде друг посакуван облик, и потоа се пече. Печениот колач додека е уште топол се посипува со шеќер во прав.

## Наводи

## Надворешни врски

* Milan Krmpotić - Božićna priča Ličkih novina, Orahnjača  (хрватски)

Категорија:Хрватска кујна
Кава

**Кава** или **кава-кава** (*Piper methysticum*) е растение кое потекнува од западните тихоокеанските острови.

Името *кава(-кава)* доаѓа од тонганскиот и маркискиот јазик, со значење „горчлив“.

Корењата од растението се користат за производство на пијалак кој има седативни, анестетични, еуфориантни, и ентеогенични особини. Кавата се конзумира низ разните култури во Полинезија, вклучувајќи ги Хаваи, Вануату, Меланезија и некои делови на Микронезија за нејзините седативни ефекти. Нејзините активни компоненти се нарекуваат кавалактони.

## Наводи

Категорија:Анксиолитици
Категорија:Пиперовидни
Категорија:Лековити растенија
Категорија:Ентеогени
Силата на магнумот (филм од 1973)

мини
**Силата на магнумот** (англиски: *Magnum Force*) е американски филм од 1973 година, во режија на Тед Пост, во кој главната улога ја толкува Клинт Иствуд. Другите улоги ги толкуваат: Хал Холбрук, Мичел Рајан, Дејвид Соул, Фелтон Пери, Тим Метсон, итн. Тој е вториот филм од циклусот посветен на Валканиот Хари.

## Синопсис
Исто како и во првиот дел од циклусот, дејството на филмот повторно се случува во Сан Франциско, каде на секој чекор владее криминалот, а полицијата е немоќна да му се спротивстави. Неочекувано, човек во полициска униформа започнува да ги убива криминалците, а во истрагата е вклучен и полицаецот Хари Калахан (го игра Иствуд). Еднаш, додека вежба пукање со пиштол, тој запознава неколку нови, млади полицајци кои исто како него се докажуваат како одлични стрелци. По некое време, при убиството на еден криминалец е убиен и стариот полицаец МекКој (го игра Рајан) кој му е пријател на Хари. Во меѓувреме, Хари започнува да се сомнева дека убиецот е полицаец, а наскоро, за време на годишниот полициски натпревар во пукање со пиштол (на кој Хари е повеќекратен победник) тој го открива полицаецот кој ги убива криминалците: се работи за Дејвис (го игра Соул), кој е еден од групата нови полицајци. Така, Хари заклучува дека во рамките на полицијата постои неформална организација, составена од полицајци кои законот го презеле во своите раце. Истовремено, и таа група насетува дека е откриена, па полицајците му се закануваат на Хари, а потоа му подметнуваат експлозив и го убиваат неговиот ортак (го игра Пери). Тогаш, Хари го повикува на помош началникот на полицијата Бригс (го игра Холбрук), но се открива дека и тој е вклучен во неформалната група. Сепак, Хари успева да го совлада Бригс, но по него тргнуваат тројца полицајци на мотори. Хари успева да побегне на еден стар, напуштен брод, каде ги убива полицајците, но повторно се појавува началникот Бригс, кој има намера да го обвини Хари за убиството на полицајците. Меѓутоа, Хари успева да го надмудри, ставајќи му експлозив во автомобилот и Бригс погинува.

## Наводи

Категорија: Американски филмови 
Категорија: Филмови на Тед Пост
Категорија: Филмови со Клинт Иствуд
Категорија:Криминалистички филмови
Категорија:Акциони филмови
Категорија:Трилери
Категорија:Филмови чие дејствие се одвива во Сан Франциско
Категорија:Филмови на англиски јазик
Категорија: Филмови од 1973 година
Каталонски Земји

**Каталонски Земји** () — територии каде што каталонскиот јазик или некаков негов вид се зборува. Во нив се вбројуваат шпанските региони Каталонија, Валенсија, Балеарските Острови и делови од Арагон и Мурсија, како и областа Русијон во Франција, места во Кнежевството Андора и градот Алгеро во Сардинија (Италија). Во контекст на каталонскиот национализам, терминот понекогаш се користи на поограничен начин за да се однесува само на Каталонија, Валенсија и Балеарските Острови. Каталонските Земји не наликуваат со ниту една сегашна или мината политичка или административна единица, иако најголем дел од областите припаѓале на Арагонската Круна во средниот век. Делови од Валенсија (шпански) и Каталонија (окситански) не зборуваат на каталонски јазик.

Каталонските Земји се наоѓаат во центарот на културни и политички проекти од крајот на 19 век. Нивната главна културна димензија станала сè повеќе политички обвинета на крајот на 1960-тите и во почетокот на 1970-тите, кога Франкоизмот почнал да умира во Шпанија, и она што било културен термин ограничен за познавачите на каталонската филологија станало проблематика во периодот на шпанската транзиција во демократија, особено во Валенсија во текот на 1980-тите. Дел од современите лингвистички и културни проекти се Институтот Рамон Љуљ и Фондацијата Рамон Љуљ, кои ги водат владите на Балеарските Острови, Каталонија и Андора, Генералниот совет на Источните Пиренеи, градскиот совет на Алгеро и мрежата на градови во Валенсија. Политички, овој концепт вклучува паннационалистички проект за обединување на териториите на Шпанија и Франција, кои зборуваат каталонски, често во контекст на независноста на Каталонија. Политичкиот проект не ужива широка поддршка, особено надвор од Каталонија, каде што се смета за израз на каталонски експанзионизам. Терминот Каталонски Земји сам по себе е контроверзен, а валенциските националисти избегнуваат да го користат.

Категорија:Движење за независност на Каталонија
Категорија:Поделени региони
Сецимин Полски

**Сецимин Полски** () — село во општината Леонќин во Новодвурскиот Округ на Мазовското Војводство, средна Полска.

## Наводи

Категорија:Леонќин (општина)
Радом

**Радом** () — град во средишниот дел на Полска во Мазовското Војводство. Градот е самостоен и не припаѓа на ниеден округ. Радом е основан во  век, а во текот на  век добил градски права.

## Географија

Радом се наоѓа на надморска височина од 130 до 207 метри надморска височина во средишниот дел на Полска, во јужниот дел на Мазовското Војводство над реката Млечна.

## Надворешни врски

* 
* Официјална страница  

Категорија:Градови во Мазовското Војводство
Категорија:Градски окрузи во Полска
Шедлце

**Шедлце** (, , јид. *שעדליץ, Шедлиц* ) — град во средишниот дел на Полска во Мазовското Војводство. Градот е самостоен и не припаѓа на ниеден округ.

Населеното место настанало во 1448 година, а во 1547 година добил градски права.

## Географија

Шедлце се наоѓа на 155 метри надморска височина во средишниот дел на Полска, во источниот дел на Мазовското Војводство над реките Мухавска и Хеленка.

## Надворешни врски

* Еврејска заедница во Шедлце


Категорија:Градови во Мазовското Војводство
Категорија:Градски окрузи во Полска
Леонќин

**Леонќин** () — село и административно седиште на истоимената општина во Новодвурскиот Округ на Мазовското Војводство, средна Полска.

## Знаменитости

Во Леонќин се наоѓа црква посветена на Света Марина.

## Наводи

Категорија:Села во Мазовското Војводство
Категорија:Леонќин (општина)
Гутманска Пештера

**Гутманската пештера** () — најширока и највисока пештера во Балтичките земји, сместена на реката Гауја во Националниот парк Сигулда, Латвија. Пештерата започнала да се формира пред повеќе од 10.000 години кога мелтовата вода ја еродирала песочната карпа по леденото време. Таа е најстарата туристичка атракција во Латвија. На ѕидовите на пештерата постојат натписи од 17 век. Легендата за розата Турајда започнала во оваа пештера.

## Опис

Пештерата е најширока и највисока пештера во Балтичките земји, со длабочина од 18,8 метри, ширина 12 метри и височина од 10 метри. Пештерата започнала да се формира пред околу 410 милиони години во девонот. Со други зборови, ова се случило пред околу 10.000 години. Формирана е за неколку милениуми од површинските текови и подземни води кои ја хранат реката, кои навлегувале низ околните жолтеникави песочници. Денешниот изглед го добила уште пред новата ера.

Пештерата се смета за најстара туристичка атракција во Латвија, бидејќи посетителите, дури и во најраните денови, оставиле украси како што се имиња, иницијали и датуми на нивните посети врежани на ѕидовите на пештерата. Во внатрешноста на пештерата се наоѓаат грбови и имиња на разни барони и сопственици на имоти. Тие биле направени за нарачка за локалните занаетчии кои ги чекале богатите посетители во близина на пештерата вооружени со алатки, скали и шаблони. Пишувањето на ѕидовите на пештерите повеќе не е дозволено бидејќи наоѓалиштето е заштитен археолошки и геолошки споменик.

Според локалната народна легенда, водите на изворот што излегуваат од пештерата се солзите на сопругата на ливскиот управител Риндауга. Приказната кажува дека тој ја погребал својата неверна жена на песочниот брег на реката Гауја. Сиромашната жена, вознемирена од нејзината вина, толку силно плачела што солзите излегле од големата пештера. Друга приказна објаснува како пештерата го добила името: одамна имало добар човек кој живеел во пештерата и користел изворска вода за да ги излекува луѓето. Гутман на германски значи добар човек.
## Наводи

Категорија:Сигулда
Категорија:Пештери во Латвија
Бајадера

мини|266x266пкс|Бајадера од Краш
**Бајадера** — чоколаден десерт кој е збогатен со мелени бадеми, лешници или ореви, што ѝ дава на бајадерата специфичен и препознатлив вкус.

## Подготовка
Постојат повеќе рецепти за подготовка на бајадера.
Според еден од нив се користат овие состојки:

* ½ kg шеќер
* 1 dl вода
* 250 g мелени ореви (бадеми или лешници)
* 200 g мелени бисквити
* 150 g маргарин
* 100 g чоколадо за готвење

За подготвка на глазура потребни се овие состојки:

* 100 g на маргарин
* 150 g на чоколадо за готвење
* 2 лажици млеко.

За приготвување потребно е да се зоврие смеса од шеќер и вода, потоа се тргнува од оган и се додава смеса од мелени ореви (лешници или бадеми), мелени бисквити и маргарин. Половината од смесата се става во плиток сад, а во другата половина се додава 100 g истопено чоколадо, и се прелива врз првата половина. На крај целиот десерт се прелива со глазура од чоколадо.

## Хрватска традиција
Бајадерата е хрватски производ кој најмногу е поврзан со фабриката на кондиторските производи Краш д.д. од Загреб, бидејќи оваа компанија со својот бренд, бајадера, се проби и на домашниот и на светскиот пазар, како со квалитетот така и со уникатноста на производот, за кој е добитник на бројни национални и меѓународни признанија. Бајадерата е препознатлива и признаена како бренд од прва класа, кој е направен од најквалитетни состојки од строго контролирано потекло. Овој десерт, покрај уживањето при консумацијата, е исто така и нутриционо здрав производ, бидејќи состојките, лешници и бадеми, го намалуваат нивото на холестерол, а содржат и прехранбени влакна, на тој начин превенирајќи кардиоваскуларни болести. Зголемениот интерес за овој кондиторски производ бара и трајно вложување во современата технологија на производство и проширувањето на фабричките капацитети.

Поради постојаноста на квалитетот, препознатливоста на брендот, позитивните оценки од домашните и од странските потрошувачи, фабриката Краш д.д. ја добила ознаката "Изворно хрватско" како прв производ на кондиторската индустрија во Хрватска.

## Наводи

## Надворешни врски
* Бајадера од Краш (хрватски)
* Машина за пакување на Бајадера  (хрватски)
* Друг рецепт за бајадера  (хрватски)

Категорија:Десерти
Категорија:Хрватска кујна
Категорија:Краш
Категорија:Зборови што ги нема во ТРМЈ
Категорија:Колачи
Пекан

**Пекан** (*Carya illinoinensis*) е вид на гикори со потекло од Мексико и југот на САД.

## Име
"Пекан" доаѓа од алгонкинскиот збор кој различно се однесуваат на пекани, ореви и гикори ореви, или пошироко на било кој орев кој бара камен за да се скрши. Постојат многу варијанти на изговор, некои регионални и другите не се. Најчестиот Американски изговор е /<span style="border-bottom:1px dotted"><span title="'p' in 'pie'">p</span><span title="/i/: 'y' in 'happy'">јас</span><span title="/ˈ/: primary stress follows">ˈ</span><span title="'k' in 'kind'">к</span><span title="/ɑː/: 'a' in 'father'">ɑː</span><span title="'n' in 'nigh'">n</span></span>/; најчестиот Британски изговор е /<span style="border-bottom:1px dotted"><span title="'p' in 'pie'">p</span><span title="/ɪ/: 'i' in 'kit'">ɪ</span><span title="/ˈ/: primary stress follows">ˈ</span><span title="'k' in 'kind'">к</span><span title="/æ/: 'a' in 'bad'">æ</span><span title="'n' in 'nigh'">n</span></span>/. Невообичаено, во Соединетите Американски Држави, дури и во регионот, нема формиран заеднички термин за "точниот" изговор.

## Наводи

Категорија:Статии со надворешни врски на англиски
Категорија:Јадливи оревести плодови и семки
Категорија:Овошни дрва
Категорија:Маслодајни растенија
Црква „Св. Петка“ - Црник

**Света Петка** — главна селска црква во пијанечкото село Црник. Црквата се наоѓа на влезот во селото, сместена на мала височинка, од каде се пружа поглед на селото.

## Историја

Според натписот на самата црква, црквата била изградена и осветена во 1994 година. Изградбата била помогната од страна на жителите на селото Црник и од Ванчо Мустачки.

## Галерија


Податотека:Влезот на црквата „Св. Петка“ во Црник.jpg|Влезот во црквата
Податотека:Плоча на црквата „Св. Петка“ во Црник.jpg|Плоча за изградбата на црквата
Податотека:Селските гробишта во Црник.jpg|Селските гробишта во црковниот двор
Податотека:Црквата „Св. Петка“ во Црник.jpg|Поглед на црквата


## Поврзано
* Струмичка епархија
* Црник

## Надворешни врски

Црник
Категорија:Црник
Рукола

**Рукола** е едногодишна зелјеста билка од фамилијата зелки, природно распространена во областа на Средоземјето. Се одгледува и користи во човековата исхрана како лиснат зеленчук од дамнешни времиња.

Се одгледува поради листот, остриот пикантнен вкус, богат со витамини. Стимулативно делува на човечкиот организам, особено на органите за варење - желудник и цревата.

Други називи под кои се може да се сретне во земјите на окружувањете се: рига (воообичаен во хрватскиот јазик), рокула, ругула, ригола и слични локализми, потоа вризак, гарда, грда и лудимено симе.

## Наводи

Категорија:Растенија опишани во 1753 година
Џамија (Црник)

**Џамија (Црник)** — главна и единствена џамија во селото Црник, во Општина Пехчево, Македонија.

## Име

Според официјалниот список на верски објекти издаден од страна на Комисијата за односи во верските заедници и религиозните групи, џамијата е именувана како Гази Авранос џамија, додека самите мештани ја именуваат џамијата како Јахја Олу Џами (*Yahya Oğlu Cami*).

## Галерија


Податотека:Внатрешноста на селската џамија во Црник (1).jpg|Внатрешноста на џамијата
Податотека:Надворешноста на селската џамија во Црник.jpg|Надворешноста на џамијата
Податотека:Натпис во џамија во Црник.jpg|Натпис над влезот во џамијата
Податотека:Минаре на селската џамија во Црник.jpg|Минаре на селската џамија
Податотека:Внатрешноста на селската џамија во Црник (2).jpg|Внатрешноста на џамијата


## Наводи

Категорија:Црник
Категорија:Џамии во Општина Пехчево
Категорија:Џамии во Штипското муфтиство
Фанзин

**Фанзин** (, од *fan* и *magazine*) е непрофесионалнa и не-официјалнa публикација издадена од ентузијасти на одреден културен феномен, како на пример литературен или музички жанр, правен за задоволството на другите кои го делат истиот интерес. Терминот бил измислен со фанзинот за научна фантастика од октомври 1940 година на шампионот во играње шах Рус Шаувенет и првпат бил популаризиран во фандом за научна фантастика, а оттаму бил усвоен и од други заедници.

Обично, издавачите, уредниците, писателите и другите придонесувачи во статии или илустрации на фанзините не се платени. Фанзините традиционално циркулираат бесплатно или за минимален трошок за покривање на поштенските трошоци или трошоци за производство. Копиите често се нудат во замена за слични публикации, или за придонеси од уметност, статии или писма со коментари (*LoCs*), кои потоа се објавуваат.

Некои фанзини се напишани и фотокопирани од аматери користејќи стандардна опрема за домашна канцеларија. Неколку фанзини пак се развиле во професионални публикации кои понекогаш се именувани како „прозини“ (), а многу професионални писатели првпат објавиле во фанзини, од кои некои продолжуваат да придонесуваат за нив и по воспоставувањето професионална репутација. Терминот фанзин понекогаш се меша со списанијата за следбениците (), но овој поим најчесто се однесува на комерцијално произведени публикации за свои следбеници.

Категорија:Публицистика
Бабиќ

**Бабиќ **е автохтоно хрватско црвено винско грозје кое е често во регионот на Северна Далмација. Се одгледува во и околу градовите Шибеник и Примоштен, а може да се најде и на некои хрватски острови, како што е Корчула. Под ова име оваа сорта на грозје е заведена во Националниот култивар на Хрватска (NN 159/04), но Бабиќ е и често презиме во Хрватска.

## Историја
Историјата за потеклото на сортата грозје Бабиќ е непозната, освен фактот дека таа била одгледувана во северно-далматинскиот регион пред неколку стотици години. Според една теорија, таа е  локален клон на сортата Добричиќ. Друга теорија сугерира дека овие две сорти се поврзани преку директно потомство. Но сѐ додека не се направат генетски испитувања, нема точно да се знае вистинското потекло на оваа сорта грозје.

## Особености
Виното произведено од ова грозје е темно и густо. Има висок процент на танини и алкохол. Вината произведени од грозје кое расте на повисоки предели се смета дека подобро стареат. Најдобрите вина од сортата Бабиќ се прават од грозјето набрано од лозовите насади околу градот Примоштен, и тоа се вина со врвен квалитет.

## Синоними
Оваа сорта грозје е широко распространета по должината на хрватското крајбрежје. Поради тоа се среќаваат многу имиња под кои се нарекува оваа сорта како на пр.: Бабиќ црни, Бабиќ мали, Бабиќ пивати, Бабиќ плускави, Бабиќ велики, Бабица, Бабица црни, Бабица грешљивка црни, Бабица мала, Бабица вела, Бабица велика, Бабичевиќ, Бабичевица, Бабинка вела, Бабиќ, Бабичевиќ, Бабич, Црнац рани, Грезливка, Пазанин, Пажанин, Рогожничанин, Рогуљанац, Рогуљанак, Шибенчанец и др.

## Наводи

## Дополнителна литература

* 

Категорија:Хрватски вина
Категорија:Хрватска кујна
Еменагог

**Еменагог** е растение кое го стимулира протокот на крв во карличниот предел и матката; некои стимулираат менструација. Жените користат еменагози за стимулација на менструалниот проток кога менструацијата е отсутна поради причини различни од бременост, како хормонски нарушувања или состојби како олигоменореја.

## Поврзано
*  Абортив

Категорија:Билки
Категорија:Менструален циклус
Пошип

**Пошип** е бела сорта на грозје, одгледувана во јужниот дел на островот Корчула. Островот може да се пофали со традиција на одгледување на бело грозје од времето на Старите Грци (4 век пред новата ера).

Пошип е првото хрватско бело вино со заштитена географска одредница, заштитено уште од 1967 година. Најдобро се одгледува на заштитените терени на Чара и Смоквица, а грозјето од овие места е секогаш со врвен квалитет. Густо засадените лозја, наведнатите и терасести терени ги принудуваат лозарите да најголем дел од работата околу лозјето ја прават рачно и на традиционален начин.

Виното е со сјајна, сламено жолта боја, тешко и густо, а во чашата остава густа трага. Содржи висок процент на алкохол (13-14,5 %), и има полн и богат вкус, со карактеристична арома на суви кајсии и смокви. Поради умерената содржина на киселини, совршено оди со голем број на јадења, како риба, школки и бело месо. Најдобро е кога се сервира на температура од 12-14&nbsp;°C.

## Име
Постојат две приказни за тоа како Пошип го добил своето име: според првата, името го добил според името на издолжена шилеста бобинка, која личи на шип (што е локално име за шилестиот врв на лопата). Другата приказна вели дека селанецот Марин Томашиќ од Смоквица пронашол "чудна" лоза со развиени гранки, како расте на калинка (локалниот назив е шипак) или како што би се рекло во Смоквица расте "по шипак". Со време, последните две букви се изгубиле при изговарањето и се добил зборот пошип. Постојат уште две култивирани сорти со ова име: Пошип мали и Пошип вргорски бел, но тие се различни сорти.

## Наводи


## Надворешни врски

* Мала визба  - Пошип; хрватски вина и произведувачи (хрватски)

Категорија:Хрватска кујна
Категорија:Хрватски вина
Категорија:Вина
Цедевита

мини|333x333пкс|Лого на Цедевита
Цедевита е хрватско претпријатие кое ги интегрира развојот, производството, маркетингот и продажбата на инстант пијалаци, чаеви и кондиторски производи наменети за здрава исхрана. Многу години Цедевита д.о.о. својата палета на производи ја развивала во рамките на фармацевтската компанија Плива , а во јули 2001 година станала дел од Атлантик Групацијата.
## Историја
Производите кои денес се во асортиманот на Цедевита д.о.о., повеќе од 40 години се произведуваат како спој на традицијата за производство на диететски производи и високите критериуми за квалитет во фармацевтската индустрија. Првиот Цедевита инстант пијалак бил направен во 1969 година, а во 1970-тите години тој бил пуштен на пазарот. Го патентирал магистерот по фармација, Мартин Станковиќ. Првата Цедевита имала вкус на портокал. Тогашната Цедевита била пакувана во стаклени шишенца кои заедно со лажиче за дозирање биле пакувани во картонска кутија. Првиот производот повеќе потсетувал на лек, а се продавал само во аптеки. Но, бидејќи брзо станала популарна, почнала да се продава и во продавниците за широка потрошувачка. Во 1985 година, започнало производство и на Цедевита со вкус на лимон, а во 1990 година и со вкус на грејпфрут. Со тек на годините биле создавани нови вкусови на Цедевита, а почнала и продажба во хорека (хотел/ресторант/кафе) каналот. Од 2010 година, Цедевита се пакува со посебен, нов затворач, со кој се одржува свежината и квалитетот на витамините.

## Инстант пијалаци
Зборот Цедевита претежно асоцира на инстант пијалаците кои ги произведува ова претпријатие. Постојат 8 вида на Цедевита напитоци, како и Цедевита од портокал за деца и Цедевита лајт за дијабетичари:

* Цедевита портокал (најпозната и најчесто рекламирана)
* Цедевита лимон (втора со најпознат вкус)
* Цедевита мандарина
* Цедевита грејпфрут
* Цедевита лимета 
* Цедевита црвен портокал
* Цедевита брусница
* Цедевита со вкус на шумско овошје

## Позиција на пазарот
Потрошувачката на Цедевита била долго време врзана само за домаќинствата, но со влегување во продажба преку хорека (хотел/ресторант/кафе) каналот, денес во повеќето кафулиња во Хрватска и во регионот може да се ужива во вкусот на пијалаците на Цедевита. За активни луѓе кои се постојано во движење, направена е Цедевита GO! во иновативно пакување, кое поради специјалниот затворач овозможува да се приготви било кога и било каде. Цедевита д.о.о. има водечка позиција (преку 50% од пазарот) во сегментот на инстант витаминските пијалаци на пазарот во Хрватска, Босна и Херцеговина, Словенија и Србија.

## Надворешни врски

* Официјално мрежно место   (хрватски)

## Наводи


Категорија:Хрватски претпријатија
Национално собрание (Азербејџан)

**Националното собрание на Азербејџан** или **Мили Меџлис** () — законодавната влада во Азербејџан. Дводомното национално собрание има 125 пратеници. Претходно, 125 члена се избирале за петгодишен мандат преку избори. Меѓутоа, од последните избори, сите 125 пратеници се избираат преку парламентарни избори. Мили Меџлис бил првиот секуларен републички парламент во муслиманскиот свет.

За првпат собранието било создадено на 28 мај 1918 година, кога Азербејџан ја објавила својата независност.

## Наводи

Категорија:Управување со Азербејџан
Азербејџан
Полимерни банкноти

**Полимерните банкноти** се банкноти направени од полимер од видот на биаксијално ориентиран полипропилен. Таквите банкноти вклучуваат многу безбедносни одлики кои не се достапни во хартиените банкноти, вклучувајќи ја и употребата на метамерни мастила. Полимерните банкноти траат значително подолго од хартиените, предизвикувајќи намалување на влијанието врз животната средина и намалени трошоци за производство и замена.

Современите полимерни банкноти за првпат биле развиени од страна на Резервната банка на Австралија (РБА), Организацијата за научни и индустриски истражувања на Комонвелтот (ЦСИРО) и Универзитетот во Мелбурн. Прво биле издадени како валута во Австралија во 1988 година, а во 1996 година Австралија целосно се префрлила на полимерни банкноти.

Други земји кои целосно се префрлиле на полимерни банкноти се: Брунеи, Малезија, Канада, Нов Зеланд, Папуа Нова Гвинеја, Романија и Виетнам. Најновите земји што вовеле полимерни банкноти во општ промет се: Обединетото Кралство, Нигерија, Зеленортски Острови, Чиле, Гамбија, Никарагва, Тринидад и Тобаго, Малдиви, Мавританија, Боцвана, Саун Томе, Принсип и Македонија.

Категорија:Банкноти
Категорија:Полимери
Категорија:Австралиски пронајдоци
Црква „Св. Троица“ - Трсино

**Света Троица** — главна селска црква во селото Трсино. Црквата е сместена во северниот дел од селото, на десната страна од патот кој води од соседното село Трстија.

## Историја
Камен-темелник за изградба на црквата бил поставен на 30 мај 2004 година од страна на тоашниот митрополит на Брегалничката епархија г. Агатангел.

## Архитектура
Црквата претставува крстокуполен храм, при што куполата е со осумаголна основа и на секоја од осумте страни има по една монофора. Во продолжение на бочните ѕидови се доградени припрати, додека во задниот дел од црквата има три многуаголни апсиди, од кои средишната е поголема во споредба со страничните кои се со еднаква големина. Градбата во целост е варосана во бела боја и истата е покриена со ќерамиди. Со ќерамиди исто така се покриени припратите и апсидите, додека куполата има метален кров над кој е истакнат крст.

Камбанаријата е прилепена до градбата на црквата и е сместена во левиот агол од предната страна. Таа има четириаголна основа и е ѕидана од тули. Предната и бочните страни се поделени во четири дела, од кои првите три содржат по една монофора, додека последниот е лачно отворен. На задната страна отсуствува најнискиот дел поради тоа што во таа висина е прилепена со градбата на црквата. Камбанаријата е покриена со метален кров над кој има крст.

## Поврзано
* Кочанско архијерејско намесништво
* Јакимовска парохија
* Трсино

## Наводи

## Надворешни врски

* Информации за црквата  — страница на Брегалничката епархија

Категорија:Трсино
Трсино
Пожешка Гора

**Пожешка Гора** е брдо кое се наоѓа јужно од градот Пожега, во регионот на централна Славонија, во Хрватска. Брдото е дел од Славонските планини кои ја опкружуваат Пожешката долина, која е сместена до соседната планина Псуњ, источно од Пожешката гора и  западно од брдото Диљ. Пожешка гора и Диљ се одвоени со јаз низ кој поминува реката Орљава, течејќи  јужно од Пожешката долина. Највисокиот врв на планината е Капавац, 618 метри надморска височина.

Пожечката гора се нарекува уште и Бабја гора, иако тоа име се однесува само на западниот дел на Пожешката гора со потокот Покотина, кој ја претставува источната граница на Бабја гора. Највисокиот врв на Пожешка гора се наоѓа во областа Бабја гора.

## Поврзано

* Географија на Хрватска
* Список на планини во Хрватска

## Наводи

Категорија:Планини во Хрватска
Категорија:Славонија
Синагога Ножик

**Синагога Ножик** () — единствената преживеана еврејска синагога во Варшава, Полска. Таа била изградена во 1898-1902 и била обновена по Втората светска војна. Сè уште е во функција и во моментов во неа се наоѓа седиштето на Варшавската еврејска заедница како и други еврејски организации.

## Историја

Пред Втората светска војна, Еврејската заедница Варшава, како една од најголемите еврејски заедници во светот во тоа време, имала над 400 синагоги. Меѓутоа, на крајот на 19 век само две од нив биле како посебни структури, додека останатите биле помали капели поврзани со училишта, болници или приватни домови.

Најраната Кружна синагога во околината на Прага служела на локалната заедница од 1839 година, додека Големата синагога (подигната во 1878 година) била изградена за реформираната заедница. Набргу потоа се појавила потреба да се изгради храм и за православното еврејство. Помеѓу 1898 и 1902 година, Залман Ножик, познат варшавски трговец, и неговата сопруга Рифка, ја финансирале изградбата на храмот.

Зградата била дизајнирана од познатиот архитект од Варшава, Карол Козловски, автор на салата на Варшавската филхармонија. Фасадата е во неороманика, со значајни нео-византиски елементи. Самата зграда е правоаголна, со внатрешна комора поделена на три патеки.

Синагогата била официјално отворена за јавноста на 26 мај 1902 година. Во 1914 година основачите ја донирале на Варшавската еврејска комуна. Во 1923 година зградата била реновирана од страна на Маурики Гродзински. Во септември 1939 синагогата била оштетена за време на воздушни напади. За време на Втората светска војна областа била дел од *малото гето*. По 1941 година Германците ја користеле зградата како штала и депонија.

## Реставрација

По војната разрушената зграда била делумно реставрирана и се вратила на Варшавската Еврејска Комуна, но реконструкцијата не започнала до 1983 година. Во моментов таа е отворена за сите верници.

## Надворешни врски

* Nożyk Synagogue in Warsaw at Museum of the History of Polish Jews, Virtual Shtetl
* http://www.jewish.org.pl 
* Photo gallery 
* More pictures and a short description 

Категорија:Синагоги во Варшава
Плодна Полумесечина

**Плодна Полумесечина** — подрачје во Југозападна Азија и најисточниот дел на Северна Африка, кое ги опфаќа долините на четирите големи реки Нил, Јордан, Тигар и Еуфрат, каде што историски се развиле земјоделството и раните (првите) човечки цивилизации, поради што е познато и како *лулка на цивилизациите*. Поточно, подрачјето наречено Плодна Полумесечина ги опфаќа Левантот на источниот брег на Средоземното Море на исток, Месопотамија со теченијата на Тигар и Еуфрат до Персискиот Залив на запад и долното течение на Нил со Горниот и Долниот Египет на југ и југоисток, при што на југ е ограничен од Сириската Пустина, а на север од масивите на планинските венци на Таур и Арарат, при што подрачјето има облик на полумесечина и површина помеѓу 400.000 и 500.000 км2.

Називот *Плодна Полумесечина* за ова подрачје е воведен од американскиот археолог Џејмс Хенри Брестед од Универзитетот во Чикаго, поттикнат од фактот дека станува збор за плодна земја чиј облик наликува на полумесечина. Ова е подрачје и на првите човекови цивилизации Сумер, Акад и Древен Египет, каде што се осмислени и пронајдени првите човекови изуми, какви што се развојот на писменоста, пронаоѓањето на тркалото, стаклото, а поради самата плодност, развиени се и земјоделството и наводнувањето.

Денешни држави со значајна територија во рамките на Плодната Полумесечина се Ирак, Сирија, Либан, Кипар, Јордан, Израел, Палестина, Египет, како и југоисточните делови на Турција и западните делови на Иран. Терминот се користи и во меѓународната геополитика и дипломатските односи.

## Наводи


Категорија:Близок Исток
Категорија:Региони во Азија
Категорија:Геополитика
Категорија:Историски области
Органско земјоделство

**Органското земјоделство** (се користи и термниот: **органско производство**)— алтернативен земјоделски систем кој потекнува од почетокот на XX век како реакција на брзото менување на земјоделските практики. Органското земјоделство продолжува да се развива од страна на разни органски земјоделски организации денес. Се потпира на вештачки ѓубрива од органско потекло како компост, ѓубриво и коскено брашно и нагласува техники на ротација на плодовите и присадување на придружници. Се поттикнува и биолошката контрола на штетници, мешано сечење и поттикнување на грабливци од инсекти. Во принцип, органските стандарди се дизајнирани да овозможат употреба на супстанции што природно се случуваат при истовремено забранување или строго ограничување на синтетичките супстанции. На пример, се дозволени природни пестициди како што се пиретрин и ротетон, додека синтетичките ѓубрива и пестицидите се обично забранети. Синтетичките супстанции што се дозволени се, на пример, бакар (II) сулфат, бакар сулфат, елементарен сулфур и Ивермектин. Генетски изменет организам, наноматеријали, човечка канализација тиња, регулатор за растење на растенијата, хормон и употреба на антибиотици во добитокот e забрането. Причини за застапување на органското земјоделство вклучуваат предности во ,одржливост, отвореност, самодоволност, автономија / независност , здравје, безбедност на храна и чување на храната.

## Наводи

Категорија:Земјоделство
Бериш Река

**Бериш** — река во Македонија, сместена во Овче Поле.

Се наоѓа северно од градот Свети Николе и се влева во Светиниколска Река.

## Поврзано
* Светиниколска Река
* Овче Поле

## Наводи

Категорија:Овче Поле
Категорија:Реки во Македонија
Фоја (пештера)

**Фоја** — пештера во близина на селото Нова Брезница, во околината на Скопје. Од самата пештера извира извор на вода. Сместена е на гребенот Рудина северно од селото. Именувана е според растението фоја, од видот смреки, која е многу застапена во овој предел. Во непосредна близина на пештерата Фоја е убицирано археолошко наоѓалиште на некропола од доцниот среден век.

## Наводи


Категорија:Пештери во Македонија
Беличица (река)

**Беличица** — река во Македонија, извира на планината Бистра.

Поминува низ истоименото село и се влева во Мавровското Езеро.

## Поврзано
* Мавровско Езеро
* Бистра

## Наводи

Категорија:Беличица
Категорија:Реки во Македонија